 Markaad dib u raacdo taariikhda shirbeeleedyada ka dhacay dalka gudihiisa iyo saadaasha kuwa soo socda bilaha yar ee ka hadhay doorashooyinka la filayo inay dalka ka dhacaan ayaa cid kastaa garan karaysaa meesha lagu socdo iyo ammaan darada odaydhaqameedyada dalku ka shaqaynayaan, dawlad iyo siyaasiyiin ka talisa arrimaha dalkana meesha ka saaray, kuwaasoo laga yaabo ama la ogyahay sida qaar ka mid ahi ugu xidhan yihiin reer Koonfureedka, iyadoo haddaba aanay meesha ka muuqan tallaabooyin lagu xakamaynayo shirbeeleedyadda xadh-kaha goostay iyo dhiirri-gelinta qabyaalaada siyaasadaynsan ee badi cidhibta ku haysa xisbiyada siyaasadda iyo oday dhaqameedyo meel kale looga yeedhayo ayaan dhinaca kale la saadaalin karrin khasaaraha dalka, dawladda iyo dadweynaha ka soo gaadhi kara nidaamka khariban ee ay horseedka ka yihiin, waana goor dambe sidii jidka Somaliland ay oday dhaqameedyada qaarkood u wadaan looga leexin lahaa haddii aan lala iman tallaabooyin baajin kara in dalka fawdo siyaasadeed ka dhacdo, taasoo hadii ay dhacdo dheg xumo ku ah shacbiga dalka iyo siyaasiyiinta xukun doonka ah. 